El Cant de la Carxofa d'Alaquàs serà declarat Bé de Rellevància Local Immaterial
16/04/2021

# El Cant de la Carxofa d'Alaquàs serà declarat Bé de Rellevància Local Immaterial

*   16/04/2021
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=19751

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19751%2F0&title=Ajuntament%20d%27Alaqu%C3%A0s.%20Premsa.El%20Cant%20de%20la%20Carxofa%20d%27Alaqu%C3%A0s%20ser%C3%A0%20declarat%20B%C3%A9%20de%20Rellev%C3%A0ncia%20Local%20Immaterial)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19751/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19751/16042021whatsapp_image_2021-04-16_at_13_43_18_1_Form_4.jpg)](https://www.alaquas.org/ficheros/documentos/2021/2/19751/16042021whatsapp_image_2021-04-16_at_13_43_18_1_Form_10.jpg "<a href='https://www.alaquas.org/ficheros/documentos/2021/2/19751/16042021whatsapp_image_2021-04-16_at_13_43_18_1_Form_10.jpg' target=_blank><i class='fa fa-external-link' aria-hidden='true'></i>.El Cant de la Carxofa d'Alaquàs serà declarat Bé de Rellevància Local Immaterial</a>")

La Comissió tècnica per a l'estudi i inventari del patrimoni immaterial de la Comunitat Valenciana accepta la petició realitzada per l'Ajuntament d'Alaquàs i iniciarà l'expedient administratiu per a la seua declaració

El Cant de la Carxofa d’Alaquàs serà declarat Bé de Rellevància Local Immaterial. Així ho va acordar el passat 31 de març la Comissió tècnica per a l’estudi i inventari del patrimoni immaterial de la Comunitat Valenciana. El Servei de Patrimoni Cultural de la Generalitat Valenciana ha comunicat a l’Ajuntament d’Alaquàs que una vegada realitzada ja la fase de valoració tècnica, es procedirà a iniciar l’expedient administratiu i per tant la incoació de la protecció patrimonial del Cant.

Aquest informe favorable dóna resposta a la petició formal realitzada per l’Ajuntament d’Alaquàs arran de l’acord del Ple de la Corporació Municipal del passat 27 de juliol de 2007 per aconseguir la seua declaració i posa de manifest el treball conjunt realitzat per l’Ajuntament, l’associació cultural “La Carxofa” i la Unió Musical d’Alaquàs per tal de dotar el Cant de la Carxofa d’Alaquàs de la màxima protecció i reconeixement.

El Cant de la Carxofa d’Alaquàs, Festa d’Interès Turístic de la Província de València, és una de les senyes d’identitat cultural més importants del municipi. Es tracta d’una composició musical i tradicional del segle XVII que sols perviu a municipis de l’àrea metropolitana com Alaquàs i que és interpretat cada 8 i 9 de setembre en homenatge als patrons de la ciutat, la Mare de Déu de l’Olivar i el Crist de la Bona Mort amb motiu de les Festes Majors. Les peculiars característiques  patrimonials immaterials d’aquest cant en valencià han dut a l’administració valenciana a adoptar aquesta petició de manera favorable.

Cal destacar a més que l’objectiu de la comissió formada per l’Ajuntament d’Alaquàs, l’associació cultural “La Carxofa”, la Unió Musical d’Alaquàs i la Universitat de València i les parròquies locals és aconseguir que el cant siga reconegut com a Bé d’Interés Cultural Immaterial (BIC), reconeixement màxim per a aquest tipus de manifestació cultural.